BMW E36

**BMW E36** — трэцяе пакаленне BMW 3-й серыі. 

Выпускалася ў 1990–2000 гадах. Усяго выраблена 2 283 600 аўтамабіляў.

## Мадэльны шэраг 
thumb|left|
Машына стала даўжэй, вышэй і шырэй сваёй папярэдніцы, а павелічэнне на 130 мм колавай базы выявілася ў большай прасторы для пасажыраў на заднім сядзенні.

Аўтамабіль быў прадстаўлены ў 1990 годзе ў Еўропе як мадэль 1991 года, а ў ЗША і Канадзе як мадэль 1992 года.

Продажы чатырохдзвернага седана стартавалі восенню 1991 года пры захаванні выпуску двухдзвернага седана E30 у 1991 годзе. BMW дадала ў мадэльны шэраг самастойны кузаў купэ. Дызайн купэ ствараўся літаральна з нуля — дызайнер Лютэ быў накіраваны на атрыманне дасканалых прапорцый — ён змяніў кожную панэль кузава, не запазычаўшы ў седана нават фары і заднія ліхтары.

Выпуск кабрыялета быў адкладзены да 1994 года. Продажы версіі ўніверсал стартавалі ў тым жа 1995 годзе. У ЗША дадзеная мадэль не прадавалася.

Седаны былі замененыя новай мадэллю ў 1998 годзе. Кабрыялеты, купэ і ўніверсалы выпускаліся да 1999 года ўключна.

Выява:BMW E36 Touring.JPG|
Выява:1994 BMW 318is (E36) coupe (24136751000).jpg|
Выява:BMW E36 320i Cabrio.JPG|
Выява:BMW E36 Touring Heck.JPG|BMW 323i Touring
Выява:1994 BMW 318is (E36) coupe (23805534193).jpg|BMW 318is Coupe
Выява:BMW E36 320i Cabrio Heck.JPG|BMW 320i Cabrio

### Compact 
thumb|left|
thumb|
У 1994 годзе дэбютавала мадэль **Compact** з кузавам трохдзверны хэтчбек. У параўнанні з седанам колавая база скарочана на 23 см.

У якасці базавага ўсталёўваўся 1,6-літровы 8-клапанны рухавік мадэлі *M4316B* (102 к.с.), а з 1999 года аўтамабілі пад пазначэннем *316i* сталі аснашчацца рухавіком большай магутнасці: *M4319B* аб'ёмам 1,9 л (105 к.с.).

*318ti* абсталёўвалася 1,9-літровым рухавіком магутнасці 140 к.с. У якасці максімальнай прапаноўвалася мадыфікацыя *323i* з шасціцыліндравым рухавіком 2,5 л (170 к.с.). Дызельны *318tds* меў аб'ём 1,7 л (90 к.с.).

Пярэдняя падвеска — тыпу McPherson — такая ж, як на ўсёй серыі *E36*. Задняя — з дыяганальнымі рычагамі і паўнезалежнай бэлькай, у адрозненне ад астаніх мадыфікацый, якія мелі шматрычажную падвеску.

;Храналогія выпуску
* **сакавік 1994** — дэбют мадэлі *316i Compact*;
* **верасень 1994** — *318ti*;
* **верасень 1995** — *318tds*;
* **верасень 1997** — *323ti*;
* **жнівень 2000** — заканчэнне вытворчасці.

### M3 
thumb|купэ BMW M3
У лютым 1992 года была прадстаўлена новае пакаленне **M3** на базе купэ *E36*. У 1994-м да кузава купэ дадаліся версіі седан і кабрыялет. Гэтае пакаленне М3 стала першым, якое было абсталявана шасціцыліндравым маторам — 3,0-літровы рухавік развіваў 286 к.с. і 320 Нм.

Восенню 1995 года з’явілася мадэрнізаваная версія М3. Аўтамабіль атрымаў 3,2-літровы рухавік (321 к.с., 350 Нм), 6-ступеньчатую каробку перадач, дапрацаваную хадавую частку з новымі наладамі падвескі і больш "кароткай" рулявой рэйкай. Праз паўтара года была прапанавана 6-ступеньчатая рабатызаваная каробка SMG.

Вытворчасць *М3 Е36* была завершана ў 1999 годзе. У агульнай колькасці за 7 гадоў было выраблена 71 242 аўтамабіля.

#### Спецыяльныя версіі 
* **M3R** — спецыяльная серыя для Аўстраліі. Рухавік распрацоўваўся сумесна з *Schnitzer Motorsport*, у выніку яго магутнасць была павялічана да 324 к.с. Далейшую даводку мадэлі ажыццявіла каманда былога пілота Формулы-1 Фрэнка Гарднера: машыны атрымалі счапленне і тормазы кампаніі AP Racing, больш жорсткія спружыны і амартызатары, а таксама карданны вал ад купэ 8-серыі.
: Усяго пабудавана 15 машын *M3R*, тры з іх былі падрыхтаваныя для ўдзелу ў гонках.
* **M3 GT** — версія, створаная для амалагацыі гоначнай мадэлі, якая выступала ў серыях FIA GT і IMSA GT.

## Відэа 
* Краш-тэст Euro NCAP, 1997 год

## Спасылкі 
* Official BMW 3 Series
* BMW E36 Compact: проще не значит хуже  // abw.by 
* Легенды 90-х: Audi быстрее Porsche и "самый лучший" BMW  // abw.by 

Катэгорыя:Аўтамабілі 1990-х
Катэгорыя:Аўтамабілі 2000-х
E36
Катэгорыя:Заднепрывадныя аўтамабілі
Катэгорыя:Аўтамабілі паводле алфавіта